Aya akk i d-nemmeslay ad aɣ-yeǧǧ ad d-nini belli ungal aqbayli d yiwet n tewsit tatrart i d-ikecmen annar n tsekla taqbaylit, ungal-aki d win yuran s teqbaylit, yura-t umyaru aqbayli amek i d-nenna deg tazwara, d ungal i d-yettawin ɣef isental icudden ɣer tallit-nni ideg tella tmetti am wungalen i d-yeffɣen deg yiseggasen n 1980 ad ten-naf ttmeslayen ɣef tefsut imaziɣen, ɣef tmagit…Deg yiseggasen n 1990 ad ten-naf ttmeslayen ɣef rrebrab, tasartit, adabu, akken llan wungalen i d-yemmeslayen ɣef lḥif, izerfan n tmeṭṭut…Ungal aqbayli d lemri n tmetti taqbaylit. Ad t-naf tulmisin-is ur mgaradent ara ɣef tulmisin n wungal aberrani.